Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendelethez
Paragraph Index: 62

2. Gyártási előírások 2.1. Általános előírások 2.1.1. A palack anyagában rétegesség, felületén repedés, hengerlési gyűrődés, felhólyagosodás nem lehet. 2.1.2. A gyártási eljárásból eredő kisebb mélyedések, karcolások, reve és szerszámnyomok megengedhetők, ha — mélységük legfeljebb a falvastagság 5%-a, és — az ép falvastagság nem kisebb, mint a névleges falvastagság; az éles bemetszést köszörüléssel vagy egyéb megmunkálással el lehet távolítani, de ebben az esetben sem lehet sehol a mért falvastagság a számított, szilárdságilag szükséges falvastagságnál kisebb. A hibákat nem szabad feltöltő hegesztéssel javítani. * MSZ 132 és MSZ 5992 2.1.3. A palackváll és a fenék belső felületén alakításból eredő gyűrődések megengedettek, ha azok a számított falvastagságon felül vannak, és az átmenet nem éles. 2.1.4. Melegalakítással készült palackoknál előforduló, nem éles átmenetű alkotó irányú bordázódás megengedett, ha a magassága a falvastagság 5%-ánál nem nagyobb. 2.2. Szerkezeti kialakítás, kivitelezés 2.2.1. A palack köpeny hengeres részének a köralaktól való eltérését (ovalitását), a következő összefüggéssel kell meghatározni: O = 2 × (Dmax – Dmin) Dmax + Dmin × 100 (%), ahol — O a köpeny ovalitása (%), — Dmax a legnagyobb külső átmérő a mért keresztmetszetben (mm), — Dmin a legkisebb külső átmérő a mért keresztmetszetben (mm). Az ovalitásra vonatkozó követelményt a Szabályzat adott palackra vonatkozó fejezete írja elő. 2.2.2. Cseppfolyósított gázok palackjainak tényleges űrtartalma a számított űrtartalomnál nem lehet kisebb. 2.2.3. A megfelelő feszültségeloszlás érdekében a palackok falvastagságának — a hengeres rész és a fenék, illetőleg a váll között — az átmeneti övezet tartományában folyamatosan kell növekedni. A fenék és a váll alakja olyan legyen, hogy a palack megfelelő eredményt adjon a felszakítási és a váltakozó terhelésű vizsgálatoknál. 2.2.4. A palack nyakrészének kialakítása 2.2.4.1. A nyakrészt úgy kell kialakítani, hogy a szerelvények jól kezelhetők és szerelhetők legyenek. 2.2.4.2. A nyakrész kialakítása, szilárdsága és méretei tegyék lehetővé a nyakgyűrű biztonságos rögzítését, és a szelep többszöri cseréjét, a szelep becsavarási nyomatékának elviselését. 2.2.5. A talpgyűrű rögzítése 2.2.5.1. A 10 liter vagy nagyobb űrtartalmú palackot talpgyűrűvel kell ellátni, ha a palack függőleges helyzete a fenék alakjával vagy különleges tartozékkal nem biztosítható. 2.2.5.2. Ha a talpgyűrűt hegesztéssel erősítik fel, azt a hőkezelés előtt kell elvégezni. A meleg állapotban felhúzott, zsugorkötéssel rögzített talpgyűrűt hőkezelés után kell felszerelni oly módon, hogy a (rés)korrózió veszélye a legkisebb legyen. 2.2.5.3. A talpgyűrű támsíkja a palackfenék legmélyebb részénél legalább 10 mm-rel legyen feljebb. 2.2.5.4. Hegesztett palacknál a talpgyűrű felhegesztése nem fedheti a fenék körvarratát, és a két hegesztési varrat távolságának egymástól legalább 10 mm-re kell lennie. 1998/106. szám 2.2.5.5. A talpgyűrű támsíkjának a palack tengelyvonalára merőlegesnek kell lenni. A megengedett eltérés 1˚. 2.2.5.6. A talpgyűrűnek kielégítő szilárdságúnak kell lenni, a korróziós károsodás veszélyének csökkentésére, a palackhoz hasonló tulajdonságú anyagból készüljön, kialakítása megfelelő állásbiztonságot adjon, és akadályozza meg a talpgyűrű és a palack között a nedvesség összegyűlését vagy behatolását. 2.2.6. Szerelvények 2.2.6.1. Palackszelep

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes